CELEX: 32012R0621
Language: fi
Date: 2012-07-10 00:00:00
Title: Komission täytäntöönpanoasetus (EU) N:o 621/2012, annettu 10 païvänä heinäkuuta 2012 , neuvoston asetuksessa (EY) N:o 1234/2007 säädetyn perinteisen merkinnän hyväksymisestä [Classic - TDT-US-N0016]

12.7.2012   
            
            
               FI
            
            
               Euroopan unionin virallinen lehti
            
            
               L 180/1
            
         KOMISSION TÄYTÄNTÖÖNPANOASETUS (EU) N:o 621/2012,
   annettu 10 païvänä heinäkuuta 2012,
   neuvoston asetuksessa (EY) N:o 1234/2007 säädetyn perinteisen merkinnän hyväksymisestä [Classic - TDT-US-N0016]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 118 u artiklan 2 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Kaksi Amerikan yhdysvaltoihin sijoittautunutta edustavaa ammattialan järjestöä (Wine America ja California Export Association) toimitti komissiolle 22 päivänä kesäkuuta 2010 saapuneen hakemuksen, joka koski perinteisen merkinnän ’Classic’ suojaamista asetuksen (EY) N:o 1234/2007 liitteessä XI b säädettyyn luokkaan ”1. Viini” kuuluvien sellaisten rypäletuotteiden osalta, joilla on neuvoston päätöksellä 2006/232/EY (2) hyväksytyn Euroopan yhteisön ja Amerikan yhdysvaltojen välisen viinikauppasopimuksen liitteessä V lueteltu alkuperänimitys.
            
         
               (2)
            
            
               Hakemus julkaistiin Euroopan unionin virallisessa lehdessä
                   (3) neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta 14 päivänä heinäkuuta 2009 annetun komission asetuksen (EY) N:o 607/2009 (4) 33 artiklan mukaisesti. Kahden kuukauden kuluessa julkaisupäivästä ei ollut esitetty vastaväitteitä.
            
         
               (3)
            
            
               Amerikkalaisia viinejä koskevan perinteisen merkinnän ’Classic’ suojahakemus täyttää asetuksen (EY) N:o 1234/2007 118 u artiklan 1 kohdassa ja asetuksen (EY) N:o 607/2009 31 ja 35 artiklassa säädetyt edellytykset. Suojahakemus olisi hyväksyttävä, ja perinteinen merkintä ’Classic’ olisi sisällytettävä sähköiseen E-Bacchus-tietokantaan molempien hakemuksen jättäneiden edustavien ammattialan järjestöjen jäsenten tuottamien viinien kohdalle.
            
         
               (4)
            
            
               Asetuksen (EY) N:o 607/2009 30 artiklan 2 kohdassa edellytetään, että komissio julkistaa edustavaa ammattialan järjestöä ja sen jäseniä koskevat tiedot. Tiedot olisi julkaistava sähköisessä E-Bacchus-tietokannassa.
            
         
               (5)
            
            
               Tässä asetuksessa säädetty toimenpide on maatalouden yhteisen markkinajärjestelyn hallintokomitean lausunnon mukainen,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään asetuksen (EY) N:o 1234/2007 liitteessä XI b säädettyyn luokkaan ”1. Viini” kuuluvien amerikkalaisten rypäletuotteiden perinteisen merkinnän ’Classic’ suojahakemus. Lisätään merkintä ’Classic’ sähköiseen E-Bacchus-tietokantaan tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä heinäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 87, 24.3.2006, s. 1.
   
      (3)  EUVL L 193, 24.7.2009, s. 60.
   
      (4)  EUVL C 275, 12.10.2010, s. 15.
   
      LIITE
      
         Suojattu perinteinen merkintä
      
      
                  —
               
               
                  Classic
               
            
         Asetuksen (EY) N:o 607/2009 31 artiklan 1 kohdassa tarkoitettu kieli
      
      
                  —
               
               
                  englanti
               
            
         Suojan kattaman rypäletuotteen luokka tai luokat
      
      (asetuksen (EY) N:o 1234/2007 liite XI b)
      
                  — 1.
               
               
                  Viini
               
            
         Luettelo asianomaisista suojatuista alkuperänimityksistä ja maantieteellisistä merkinnöistä
      
      
                  —
               
               
                  Euroopan yhteisön ja Amerikan yhdysvaltojen välisen viinikauppasopimuksen liitteessä V luetellut alkuperänimitykset
               
            
         Viittaus jäsenvaltion tai kolmannen maan sovellettaviin sääntöihin
      
      
                  —
               
               
                  Resolution of WineAmerica on Wine Production Definitions for the European Community, hyväksytty 24. maaliskuuta 2009
               
            
                  —
               
               
                  Decision of California Wine Export Program, tehty 7. toukokuuta 2009
               
            
         Tiivistelmä määritelmästä tai käyttöedellytyksistä
      
      
                  —
               
               
                  Viini, joka on tuotettu liittovaltion säännöstön (Code of Federal Regulations, CFR) 27 osaston 4.25 §:ssä määritellyn alkuperänimityksen alueella tietystä viiniköynnöslajikkeesta
               
            
         Alkuperämaa(t)
      
      
                  —
               
               
                  Amerikan yhdysvallat
               
            
         Luettelo kolmanteen maahan sijoittautuneen edustavan ammattialan järjestön jäsenistä, joilla on oikeus käyttää suojattua perinteistä merkintää, on saatavilla seuraavasta osoitteesta:
      http://ec.europa.eu/agriculture/markets/wine/e-bacchus/